CELEX: 32020D2229
Language: da
Date: 2020-12-23 00:00:00
Title: Europa-Parlamentets og Rådets afgørelse (EU) 2020/2229 af 23. december 2020 om ændring af afgørelse nr. 445/2014/EU om en EU-aktion vedrørende »Den Europæiske Kulturhovedstad« 2020-2033 (EØS-relevant tekst)

28.12.2020   
               
               
                  DA
               
               
                  Den Europæiske Unions Tidende
               
               
                  L 437/116
               
            
         EUROPA-PARLAMENTETS OG RÅDETS AFGØRELSE (EU) 2020/2229
         af 23. december 2020
         om ændring af afgørelse nr. 445/2014/EU om en EU-aktion vedrørende »Den Europæiske Kulturhovedstad« 2020-2033
         (EØS-relevant tekst)
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 167, stk. 5,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         efter høring af Regionsudvalget,
         efter den almindelige lovgivningsprocedure (1), og
         ud fra følgende betragtninger:
         
                     (1)
                  
                  
                     Målene for EU-aktionen med titlen »Den Europæiske Kulturhovedstad« (»aktionen« ) er i henhold til Europa-Parlamentets og Rådets afgørelse nr. 445/2014/EU (2) at bevare og fremme mangfoldigheden i kulturerne i Europa og fremhæve deres fælles træk samt at øge borgernes følelse af at tilhøre et fælles kulturområde, at fremme kulturens bidrag til byudvikling på lang sigt, at øge udvalget, mangfoldigheden og den europæiske dimension af byernes kulturudbud, bl.a. gennem tværnationalt samarbejde, at forbedre adgangen til og deltagelsen i kulturlivet, at styrke den kulturelle sektors kapacitet og dens tilknytning til andre sektorer, at højne byernes internationale profil gennem kultur.
                  
               
                     (2)
                  
                  
                     Opfyldelsen af aktionens mål forudsætter mobilitet, turisme, afholdelse af arrangementer og offentlig deltagelse, hvilket er yderst vanskeligt, hvis ikke nærmest umuligt, i denne tid med covid-19-pandemien.
                  
               
                     (3)
                  
                  
                     Som en direkte følge af nedlukningsforanstaltninger i hele Europa er kultursteder blevet lukket og kulturelle arrangementer blevet annulleret eller udskudt på ubestemt tid. Europæiske og internationale kulturelle samarbejdsprojekter er blevet alvorligt forsinket, fordi muligheden for fysisk at krydse grænser er blevet indskrænket. Endelig er de lokale, regionale og nationale forvaltninger udsat for et øget budgetpres som følge af de hurtigt faldende indtægter og de nye folkesundhedsrelaterede behov. For tiden er privat sponsorering til kultur også en større udfordring, fordi der ikke er offentlige arrangementer at sponsorere, eller fordi virksomheder prioriterer folkesundhedsrelaterede sponsoraktiviteter.
                  
               
                     (4)
                  
                  
                     De byer, der på nuværende tidspunkt bærer og i fremtiden vil bære titlen »Den Europæiske Kulturhovedstad« (»titlen«), påvirkes i forskelligt omfang, primært afhængigt af, hvilket år de bærer titlen. Det ser ud til, at konsekvenserne er størst for de to byer, der bærer titlen i 2020, og de tre byer, der forbereder at bære titlen i 2021, idet de fremtidige konsekvenser for byer, der efterfølgende vil bære titlen, fortsat er ukendte.
                  
               
                     (5)
                  
                  
                     De to byer, der bærer titlen i 2020, har været nødt til at udskyde eller annullere arrangementer siden marts 2020 uden nogen form for vished om, hvornår, om overhovedet, situationen vil vende tilbage til normale forhold, mens de stadig afholder omkostninger. I praksis er de forhindret i fuldt ud at gennemføre deres kulturelle programmer i 2020 og drage fordel af de store menneskelige og finansielle investeringer, der er gjort.
                  
               
                     (6)
                  
                  
                     I de tre byer, der bærer titlen i 2021, har covid-19-pandemien medført en meget høj grad af usikkerhed på næsten alle de områder, der er forbundet med deres forberedelser: usikkerhed med hensyn til finansiering fra offentlige og private partnere, manglende kendskab til fremtidige sikkerhedsbestemmelser, hvilket påvirker både deltagerbaseret arbejde og de typer arrangementer, der skal godkendes, og rejsebegrænsninger, som mindsker turiststrømmen og muligheden for europæiske partnerskaber. De forebyggende foranstaltninger, der er indført for at imødegå spredningen af covid-19, hvilket har medført, at gennemførelseshold er omfattet af nedlukning, har sat farten ned på disse tre byers forberedende arbejde til et kritisk punkt, hvor de under normale omstændigheder burde fordoble deres indsats. Farten af det forberedende arbejde er også blevet sat ned af, at det er uvist, om potentielle kontraktpartnere kan overleve økonomisk.
                  
               
                     (7)
                  
                  
                     Afgørelse nr. 445/2014/EU giver ikke den nødvendige fleksibilitet til at tage hensyn til sådanne usædvanlige omstændigheder, og navnlig indeholder den ikke nogen bestemmelse om forlængelse eller udskydelse af året, når en bestemt by bærer titlen.
                  
               
                     (8)
                  
                  
                     Afgørelse nr. 445/2014/EU bør derfor ændres på en måde, der nøje skræddersys til behovet for at tage højde for den exceptionelle situation med henblik på at give de byer, der er indehavere af titlen, og som er hårdest ramt af covid-19-pandemien, mulighed for at gennemføre deres kulturprogrammer på en måde, der gør det muligt at nå aktionens mål.
                  
               
                     (9)
                  
                  
                     Efter en høringsproces, der omfattede byerne og de berørte medlemsstater, blev det konkluderet, at det ville være hensigtsmæssigt at give de byer, som Kroatien og Irland har udpeget til at bære titlen i 2020, mulighed for at fortsætte gennemførelsen af deres kulturprogrammer indtil den 30. april 2021 uden at ændre udpegningsåret.
                  
               
                     (10)
                  
                  
                     Efter en høringsproces, der omfattede byerne og de berørte medlemsstater, blev det konkluderet, at det år, hvor Rumænien og Grækenland har ret til at være vært for titlen, bør udskydes fra 2021 til 2023, og det år, hvor et kandidatland eller en potentiel kandidat har ret til at være vært for titlen, bør udskydes fra 2021 til 2022.
                  
               
                     (11)
                  
                  
                     Af hensyn til retssikkerheden, navnlig for de byer, der bærer titlen i 2020 og 2021, og for at undgå forstyrrelser i anvendelsen af afgørelse nr. 445/2014/EU bør nærværende afgørelse træde i kraft hurtigst muligt og finde anvendelse fra den 1. januar 2021.
                  
               
                     (12)
                  
                  
                     Afgørelse nr. 445/2014/EU bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse nr. 445/2014/EU foretages følgende ændringer:
            
                        1)
                     
                     
                        I artikel 3 foretages følgende ændringer:
                        
                                    a)
                                 
                                 
                                    Stk. 2, andet afsnit, affattes således:
                                    »Titlen tildeles hvert år højst én by i hver af de to medlemsstater, der er angivet i kalenderen i bilaget (»kalenderen«), og i de relevante år én by fra et land i Den Europæiske Frihandelssammenslutning, der er part i aftalen om Det Europæiske Økonomiske Samarbejdsområde (»EFTA/EØS-land«), et kandidatland eller en potentiel kandidat eller én by i et land, som tiltræder Unionen, under omstændighederne i stk. 5. Dog bærer højst én by i hver af de tre medlemsstater, der er anført i kalenderen, titlen i 2023.«
                                 
                              
                                    b)
                                 
                                 
                                    Stk. 3 affattes således:
                                    
                                       »3.   Byer i medlemsstaterne er berettiget til at bære titlen i ét år i overensstemmelse med den rækkefølge, medlemsstaterne optræder i kalenderen. De byer, som bærer titlen i 2020, kan fortsætte med at bære titlen indtil den 30. april 2021, uden at udpegningsåret ændres.«
                                    
                                 
                              
                  
                        2)
                     
                     
                        Artikel 4, stk. 2, andet afsnit, affattes således:
                        »Kulturprogrammet omfatter det år, hvor titlen bæres, og udarbejdes specifikt til titlen i overensstemmelse med kriterierne i artikel 5. Dog kan de byer, som bærer titlen i 2020, fortsætte med at gennemføre deres kulturprogram indtil den 30. april 2021.«
                     
                  
                        3)
                     
                     
                        Artikel 16, stk. 1, tredje afsnit, affattes således:
                        »De berørte byer udarbejder deres evalueringsrapporter og forelægger dem for Kommissionen senest den 31. december i året efter det år, hvor titlen bæres. Dog udarbejder de byer, som bærer titlen i 2020, deres evalueringsrapporter og forelægger dem for Kommissionen senest den 30. april 2022.«
                     
                  
                        4)
                     
                     
                        Bilaget erstattes af teksten i bilaget til nærværende afgørelse.
                     
                  
         
            Artikel 2
            De procedurer, der er omhandlet i artikel 7-11 og i artikel 13, stk. 2, litra a), i afgørelse nr. 445/2014/EU, som allerede er afsluttet for titlen for 2021, forbliver gyldige. Det år, hvor titlen bæres, ændres i overensstemmelse med bilaget til nærværende afgørelse.
         
         
            Artikel 3
            Denne afgørelse træder i kraft på dagen for offentliggørelsen i Den Europæiske Unions Tidende.
            Den finder anvendelse fra den 1. januar 2021.
         
         
            Udfærdiget i Bruxelles, den 23. december 2020.
            
               
                  På Europa-Parlamentets vegne
               
               D. M. SASSOLI
               
                  Formand
               
            
            
               
                  På Rådets vegne
               
               M. ROTH
               
                  Formand
               
            
         
         
            (1)  Europa-Parlamentets holdning af 17.12.2020 (endnu ikke offentliggjort i EUT) og Rådets afgørelse af 22.12.2020.
         
            (2)  Europa-Parlamentets og Rådets afgørelse nr. 445/2014/EU af 16. april 2014 om en EU-aktion vedrørende »Den Europæiske Kulturhovedstad« 2020-2033 og om ophævelse af afgørelse nr. 1622/2006/EF (EUT L 132 af 3.5.2014, s. 1).
      
      
         
            BILAG
            »KALENDER
            
                        2020
                     
                     
                        Kroatien
                     
                     
                        Irland
                     
                     
                         
                     
                  
                        2021
                     
                     
                         
                     
                     
                         
                     
                     
                         
                     
                  
                        2022
                     
                     
                        Litauen
                     
                     
                        Luxembourg
                     
                     
                        Kandidatland eller potentiel kandidat
                     
                  
                        2023
                     
                     
                        Ungarn
                     
                     
                        Rumænien
                     
                     
                        Grækenland
                     
                  
                        2024
                     
                     
                        Estland
                     
                     
                        Østrig
                     
                     
                        EFTA/EØS-land, kandidatland eller potentiel kandidat
                     
                  
                        2025
                     
                     
                        Slovenien
                     
                     
                        Tyskland
                     
                     
                         
                     
                  
                        2026
                     
                     
                        Slovakiet
                     
                     
                        Finland
                     
                     
                         
                     
                  
                        2027
                     
                     
                        Letland
                     
                     
                        Portugal
                     
                     
                         
                     
                  
                        2028
                     
                     
                        Tjekkiet
                     
                     
                        Frankrig
                     
                     
                        EFTA/EØS-land, kandidatland eller potentiel kandidat
                     
                  
                        2029
                     
                     
                        Polen
                     
                     
                        Sverige
                     
                     
                         
                     
                  
                        2030
                     
                     
                        Cypern
                     
                     
                        Belgien
                     
                     
                        EFTA/EØS-land, kandidatland eller potentiel kandidat
                     
                  
                        2031
                     
                     
                        Malta
                     
                     
                        Spanien
                     
                     
                         
                     
                  
                        2032
                     
                     
                        Bulgarien
                     
                     
                        Danmark
                     
                     
                         
                     
                  
                        2033
                     
                     
                        Nederlandene
                     
                     
                        Italien
                     
                     
                        EFTA/EØS-land, kandidatland eller potentiel kandidat«